CELEX: 32022D0668
Language: hu
Date: 2022-04-21 00:00:00
Title: A Tanács (KKBP) 2022/668 határozata (2022. április 21.) az EU mozambiki kiképzési missziója által kiképzett katonai egységek támogatása céljából az Európai Békekeret keretében hozott támogatási intézkedésről szóló (KKBP) 2021/2032 határozat módosításáról

2022.4.22.   
               
               
                  HU
               
               
                  Az Európai Unió Hivatalos Lapja
               
               
                  L 121/44
               
            
         A TANÁCS (KKBP) 2022/668 HATÁROZATA
         (2022. április 21.)
         az EU mozambiki kiképzési missziója által kiképzett katonai egységek támogatása céljából az Európai Békekeret keretében hozott támogatási intézkedésről szóló (KKBP) 2021/2032 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 41. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2021. november 19-én elfogadta a (KKBP) 2021/2032 határozatot (1), amely létrehozott egy 40 000 000 EUR pénzügyi referenciaösszeget (a továbbiakban: a pénzügyi referenciaösszeg) tartalmazó támogatási intézkedést, amelynek célja, hogy fedezze az emberi élet kioltására nem tervezett felszerelés és készletek biztosítását a mozambiki fegyveres erők azon egységei számára, amelyek tagjait az EU mozambiki kiképzési missziója (EUTM Mozambik) képezi ki.
                  
               
                     (2)
                  
                  
                     A pénzügyi referenciaösszeg elegendő ahhoz, hogy a mozambiki fegyveres erők EUTM Mozambik által a 2021–2023-as időszak alatt kiképzendő tizenegy egységéből öt számára a (KKBP) 2021/2032 határozat 1. cikkének (3) bekezdésében említettek szerint biztosítani lehessen az emberi élet kioltására nem tervezett felszerelést és készleteket. A fennmaradó hat egység szükségleteinek kielégítése érdekében a pénzügyi referenciaösszeget 45 000 000 EUR-val növelni kell.
                  
               
                     (3)
                  
                  
                     A (KKBP) 2021/2032 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2021/2032 határozat a következőképpen módosul:
            
                        1.
                     
                     
                        az 1. cikk (4) bekezdésének helyébe a következő szöveg lép:
                        
                           „(4)   A támogatási intézkedés időtartama az engedélyezésre jogosult tisztviselőként eljáró, a támogatási intézkedésekért felelős ügyvezető és a 4. cikk (2) bekezdésében említett szervezet közötti szerződésnek a (KKBP) 2021/509 határozat 32. cikke (2) bekezdésének a) pontjával összhangban történő megkötése napjától számított 36 hónap.”;
                        
                     
                  
                        2.
                     
                     
                        a 2. cikk (1) bekezdésének helyébe a következő szöveg lép:
                        
                           „(1)   A támogatási intézkedéssel kapcsolatos kiadások fedezésére szánt pénzügyi referenciaösszeg 85 000 000 EUR.”
                        
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2022. április 21-én.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  A Tanács (KKBP) 2021/2032 határozata (2021. november 19.) az EU mozambiki kiképzési missziója által kiképzett katonai egységek támogatása céljából az Európai Békekeret keretében hozott támogatási intézkedésről (HL L 415., 2021.11.22., 25. o.).